Ajuntament de ... 

ORDENANÇA FISCAL NÚM. 18

TAXA PER LA LLICÈNCIA D'AUTOTAXI 
Article 1r.- Fonament i naturalesa

A l’empara del previst als articles 57 i 20.4.c) del text refós de la Llei reguladora de les hisendes locals, aprovat pel Reial decret legislatiu 2/2004, de 5 de març (TRLRHL), de conformitat amb allò que disposen els articles 15 a 19 d’aquest text legal, l’Ajuntament estableix la taxa per atorgament de llicències o autoritzacions administratives d’autotaxis, que es regirà per la present Ordenança.

Article 2n.- Fet imposable

Constitueixen el fet imposable d'aquesta taxa la prestació dels serveis i la realització de les activitats que, en relació amb l’atorgament de llicències o autoritzacions administratives d'autotaxis corresponen a aquest Ajuntament i que s'assenyalen a continuació:

a) Concessió i expedició de llicències o autoritzacions administratives.
b) Autorització per a la transmissió de llicències, quan s’escaigui el seu atorgament, d'acord amb la legislació vigent.

c) Autorització per a la substitució dels vehicles afectes a les llicències o autoritzacions administratives, sigui aquest canvi de tipus voluntari o per imposició legal.

Article 3r.- Subjectes passius

Són subjectes passius les persones físiques i jurídiques i les entitats a què es refereix l'article 35.4 de la Llei general tributària, següents:

1. La persona o entitat a favor de la qual s'atorgui la concessió i l'expedició de la llicència o autorització administrativa, o s'autoritzi la transmissió d'aquesta llicència o autorització administrativa.

2. El titular de la llicència o autorització administrativa el vehicle del qual es substitueixi.

Article 4t.- Responsables i successors

1. Són responsables tributaris les persones físiques i jurídiques determinades com a tals a la Llei general tributària i a l’Ordenança general.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.

3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança general.

Article 5è.- Beneficis fiscals

No es concedirà cap exempció ni bonificació en el pagament de la taxa.

Article 6è.- Quota tributària

La quota tributària es determinarà per una quantitat fixa assenyalada segons la naturalesa del servei o activitat, d'acord amb la tarifa següent:
	
	€

	Epígraf 1. Concessió i expedició de llicències o autoritzacions administratives
	

	Expedició de llicència o autorització administrativa municipal per a la prestació dels serveis d’autotaxi (per cada vegada i vehicle)
	

	Epígraf 2. Autorització per a la transmissió de llicències o autoritzacions administratives
	

	Expedició d’autorització o permís per a la transmissió de llicència o autorització administrativa d’autotaxi (per cada autorització i vehicle)
	

	Epígraf 3. Substitució de vehicles
	

	Expedició d’autorització o permís per a substitució de vehicle afecte a la llicència o autorització administrativa d’autotaxi (per cada autorització i vehicle)
	


Article 7è.-  Meritació
La taxa es merita i neix l'obligació de contribuir, en els casos que s'assenyalen a l'article 2, en la data en què aquest Ajuntament concedeixi o expedeixi la llicència o autorització administrativa corresponent o autoritzi la seva transmissió, o la substitució del vehicle.

Article 8è.- Règim de declaració i d’ingrés

1. La realització de les activitats i la prestació dels serveis sotmesos a aquesta taxa es realitzaran a instància de part.

2. Una vegada estiguin concedides les llicències o autoritzacions administratives de què es tracti, l’Ajuntament practicarà la liquidació de la taxa, que haurà de satisfer-se en els terminis fixats a l’article 62.2 de la Llei general tributària.

Article 9è.- Infraccions i sancions

Pel que respecta a les infraccions i sancions tributàries que, en relació a la taxa regulada en aquesta Ordenança, resultin procedents, s’aplicarà el que disposa la Llei general tributària i l’Ordenança general.

Disposició addicional.- Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors

Els preceptes d'aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.

Disposició final

La present Ordenança fiscal, aprovada provisionalment pel Ple de la Corporació en sessió celebrada el ...... i que ha quedat definitivament aprovada en data ......, entrarà en vigor al dia següent al de publicació en el Butlletí Oficial de la Província de Barcelona i regirà fins la seva modificació o derogació expressa.
